### 2017/237 06.04.2018

### KVALIFIKASJON TIL DYNAMISK INNKJØPSORDNING

IT Applikasjonsforvaltning

Innholdsfortegnelse

[KVALIFIKASJON TIL DYNAMISK INNKJØPSORDNING 1](#_Toc510794374)

[1. Innledning 3](#_Toc510794376)

[2. Formål og omfang 4](#_Toc510794377)

[3. Kvalifiseringen av tilbydere 5](#_Toc510794378)

[4. Krav til elektronisk faktura 5](#_Toc510794379)

[5. Kommunikasjon med oppdragsgiver 6](#_Toc510794380)

[6. Tildelingskriterier 6](#_Toc510794381)

## Innledning

* 1. Om oppdragsgiver

Stortinget består av 169 valgte representanter som har tilhørighet til et politisk parti. En stortingsrepresentant utfører sitt arbeid i komiteene og i partigruppene, deltar i debatter i stortingssalen og høringer og har kontakt med velgere og media, for å nevne noen av de viktigste oppgavene.

Hvert parti på Stortinget har sitt eget sekretariat på Stortinget som hjelper representantene med politisk og praktisk arbeid. Her finner vi politiske rådgivere og administrativt ansatte. De som er ansatt i partigruppene tilhører ikke Stortingets administrasjon, men de har et ansettelsesforhold til partiet. Antall ansatte i partisekretariatet varierer med størrelsen på partigruppen. Partigruppene har og knyttet til seg rådgivere. Det er totalt 250 partisekretærer og rådgivere som har sitt virke på Stortinget.

Stortingets administrasjon ivaretar alle administrative funksjoner som knytter seg til virksomheten Stortinget utøver som konstitusjonelt organ. Det gis også fortløpende råd om forståelsen av forretningsordenen eller andre spørsmål knyttet til behandlingen av saker i Stortinget.

Stortingets administrasjon er organisert i syv avdelinger og 29 seksjoner. Stortingets direktør leder den administrative virksomheten og er sekretær for Stortingets presidentskap. I alt består Stortingets administrasjon av 490 ansatte.

Totalt er det omlag 950 personer som har sitt daglige virke på Stortinget og benytter felles Infrastruktur og IT-løsninger. For ytterligere informasjon om Stortinget, se [www.stortinget.no](http://www.stortinget.no)

* 1. Om dynamisk innkjøpsordning

I en dynamisk innkjøpsordning er all kommunikasjon elektronisk, både når ordningen etableres og ved gjennomføring av anskaffelsene.

Slik etableres ordningen:

1. Først kunngjøres en begrenset anbudskonkurranse på Doffin.
2. Alle søknadene behandles og alle leverandører som oppfyller kvalifikasjonskravene blir tatt opp i ordningen. En kan ikke begrense antallet leverandører.
3. Først når en skal kjøpe inn en konkret ytelse, ber en om tilbud fra leverandørene.

Anskaffelser på den dynamiske innkjøpsordningen skal gjennomføres på denne måten:

1. Alle leverandører som er tatt opp i ordningen, skal inviteres til å gi tilbud i konkurranser som opprettes i ordningen. Tilbudsfristen skal i utgangspunktet være på minst 10 dager.
2. Oppdragsgiver utarbeider en tilbudsforespørsel med en nærmere beskrivelse av det aktuelle behovet. Denne sendes ut i Mercell til alle leverandørene i ordningen.
3. Det er frivillig å inngi tilbud. Oppdragsgiver tildeler kontrakt etter å ha vurdert tilbudet opp mot tildelingskriteriene oppgitt i tilbudsforespørselen.

Nye leverandører kan når som helst søke om å bli tatt opp så lenge ordningen varer. Alle nye kvalifiserte leverandører vil bli invitert til å delta i konkurransene under ordningen. For at nye leverandører skal kunne få vite om ordningen og søke om å bli tatt opp, må ordningen ligge kunngjort på Doffin med all nødvendig informasjon tilgjengelig under hele dens levetid.

Kontrakt vil bli vedlagt i den enkelte konkurranse.

All kommunikasjon i prosessen skal foregå via Mercell-poralen (<https://www.mercell.com/>)

For ytterligere informasjon om Stortinget vises det til oppdragsgivers hjemmesider <http://www.stortinget.no>.

## Formål

* 1. Beskrivelse av fagområdet

Applikasjonsforvaltning og -utvikling – frontend og backend.

Stortinget har behov for bistand til rådgiving, forvaltning og utvikling av Stortingets IT-portefølje. Bistandsbehovet er innenfor følgende fagområder:

* Teamledelse smidige metoder (scrum master, agile coach, etc)
* IT-arkitektur
* Brukeropplevelse
* Applikasjonsforvaltning og nyutvikling (frontend, backend og fullstack)
* Integrasjons- og API-design, utvikling og forvaltning

Stortingets IT-miljø er i stor grad basert på Microsofts produkter og utviklingsverktøy. Stortinget har en bred portefølje av applikasjoner utviklet for Windows og Web-plattform, og er nå i gang med å utvikle og etablere en plattform med REST-baserte tjenester. I tillegg til egenutviklede systemer har Stortinget ansvar for å integrere og tilpasse hyllevare og skytjenester til vårt eget systemlandskap.

Stortinget baserer egenutviklede løsninger i all hovedsak på Microsoft .Net Core, ASP.NET, C#, MVC, Web-API, Windows Forms, Sharepoint, T-SQL med mer. Office 365 og Sharepoint online er eksempler på teknologier som er på vei inn.

Eksempler på utviklingsverktøy er Visual studio 2017, VSTS, TFS, SQL server, Octopus Deploy, samt overvåkings- og feilsøkingsverktøy.

* 1. Oppdraget og viktige datoer

Stortinget skal inngå Dynamisk innkjøpsordning med leverandører for å dekke Stortingets behov for IT applikasjonsutviklere i perioden ordningen varer.

* + 1. Viktige datoer

|  |  |
| --- | --- |
| Aktivitet | Tidspunkt |
| Frist for å levere forespørsel om å bli kvalifisert ved etableringen av innkjøpsordningen | 11.05.2018 12:00:00 |
| Søknad om opptak til innkjøpsordningen | Under innkjøpsordningens levetid kan søknad om opptak leveres fortløpende. |
| Meddelelse om resultat av kvalifisering under ordningen | Senest innen 10 virkedager etter mottak av søknad. |
| Oppstart dynamisk innkjøpsordning | 11.05.2018 |
| Varigheten på ordningen | 96 mnd. /10.05. 2026 |

Den dynamiske innkjøpsordningen trer i kraft 10.05.2018 og har foreløpig varighet frem til 10.05.2026. Ordningen kan på ethvert tidspunkt avsluttes eller forlenges via en kunngjøring i Doffin.

* 1. Ordningens oppbygning

1. Dette dokumentet og senere tilbudsinvitasjoner i Mercell inneholder informasjon og rettledning for hvordan konkurransen vil bli gjennomført.
2. Kontrakter tildelt under dynamisk innkjøpsordning vil fortrinnsvis reguleres av Statens Standardavtale for konsulentbistand (SSA‐B eller SSA‐B enkel)).

## Kvalifiseringen av tilbydere

For å kunne bli kvalifisert leverandør til den dynamiske innkjøpsordningen må tilbyder levere etterspurt dokumentasjon på at han oppfyller kvalifikasjonskravene i Stortingets konkurransegrunnlagsverktøy Mercell. Det bemerkes at det også skal fylles ut og leveres ESPD-skjema, dette er integrert i Mercell sin løsning.

Øvrige krav for kvalifisering:

* Firmaattest
* Skatteattest

I tillegg ønsker vi at det lastes opp et tilbudsbrev med en presentasjon av selskapet med bl.a. kapasiteter innenfor fagområdet innkjøpsordningen representerer blir beskrevet. Dette er i seg selv ikke et kvalifikasjonskrav. Tilbudsbrevet er lagt ved som mal til utfylling.

* 1. Underleverandører

Tilbyder kan knytte til seg underleverandører. Tilbyder vil i så fall stå fullt ut ansvarlig på vegne av underleverandører. Tilbyder har det samlede ansvaret for sine ytelser under denne avtale, herunder all oppfølging av underleverandører.

Stortinget forbeholder seg retten til å underkjenne tilbyders valg av underleverandør.

Eventuelle økonomiske krav fra underleverandører eller omkostninger i denne forbindelse, skal bæres av tilbyder.

## Krav til elektronisk faktura

All fakturering skal skje via elektronisk handelsformat (EHF). For mer informasjon om EHF se: <https://www.anskaffelser.no/digitalisering/verktoykasse-systemleverandorer/formater-ehf-bis>

## Kommunikasjon med oppdragsgiver

Kommunikasjon med oppdragsgiver skal fortrinnsvis gå via kommunikasjonsmodulen i Mercell. Følgende personer kan også kontaktes om det er ønskelig med en kort prat:

Merkantilt ansvarlig:

Navn: Snorre Hagen, Seksjon for innkjøp

Telefon: +47 986 69 597

Faglig ansvarlig:

Navn: Thomas Werenskiold, Seksjon for utviklingstjenester

Telefon: +47 917 51 264

## Tildelingskriterier

Tildelingskriteriene som vil bli benyttet i de enkelte vil være følgende:

- Pris/kostnad

- Kompetanse/erfaring

- Tilgjengelighet

- Oppdragsforståelse eller løsningsforslag

Stortinget forbeholder seg retten til å benytte bare ett, eller flere av tildelingskriteriene i den enkelte anskaffelse på ordningen.

Vektingen mellom de ulike tildelingskriteriene vil variere fra anskaffelse til anskaffelse, og vil oppgis i den enkelte tilbudsforespørselen.